Filippo Buonarroti el ga avudo ła ga avudo ła so sua prima istrusion a ła scoła de ła Badia dei Benedettini Cassinesi soto ła guida de Bernardo de' Rossi. Intel 1778 el ga avudo l'onoreficensa de cavaliere de Santo Stefano e el ga tacà i studi de giurisprudensa. A xe sta a l’Università de Pixa che el ga manifestà ła so atrasion verso poxision pułetegamente radicałi. I profesori Sarti e Lampredi i ghe ga fato conosare i autori iłuministi, tra cui i so preferìi i zera Rousseau e Helvetius, Mably e Morelly. El se ga łaureà e maridà inte ło steso dì, l'8 de zugno del 1782. Ma el matrimonio co ła contesina Elisabetta Conti no el xe durà. Inte sto periodo el se ocupa de comercio de livri, in particołare el inporta e el fa sircołar opare de l'iłuminismo fransexe. Sta atività ła ghe vien contestà, co ordine de imediata interusion de tal comercio. A xe probàbiłe che zà dal 1787 Buonarroti el fuse entrà inte ła masoneria.